Изложба на младите артисти - Ogledai.se\nНачало » Култура и Събития » Изложба на младите артисти\nИзложба на младите артисти\nogledai.se юли 10, 2014\n223 творби от 14 художествени училища се състезаваха в конкурс\nПаметна бе тазгодишната национална изложба на художествените училища в България „Сектор Арт”, което се проведе в края на юни в НДК. В рамките на една седмица с изложби, уъркшопи и семинари, млади таланти демонстрираха уменията си, както пред ценителите на различните проявления на изкуството, така и пред представители на бизнеса. Сред основните събития в „Сектор Арт” бе Националния младежки конкурс за изящни, приложени изкуства и дизайн. Участие в него взеха 14 художествени училища от цялата страна с общо 223 творби. Много от тях можеха да бъдат видени по време на изложбата в мраморното фоайе на НДК – иконописи, живопис, дърворезба, скулптура, графика, керамика, текстил, обработка на метал, съвременно изкуство и много други.\nСред атракциите на изложението, бе мащабна инсталация, разположена във въздуха над централното фоайе на НДК. Тя е създадена от ученици от Националната професионална гимназия по полиграфия и фотография. Конструкцията представлява специално направени пашкули и други детайли, свързани с множество въжета. „Пашкулите са символична препратка към съзряването и развитието на младите автори“, коментираха организаторите на „Сектор Арт”.\nОсвен да се запознаят с разнородните таланти на възпитаниците художествените училища, посетителите имаха възможност и да творят. С напътствията на професионалисти, гостите на уюркшопите редяха мозайка, рисуваха картини с пясък и тениски. Всичко, което сътвориха, ентусиастите можеха да запазят за спомен.\nВ края на изложението, бе организиран форум, в който участие взеха възпитаници на художествените училища, представители на бизнеса и академичната общност. Резултатът, бе ползотворен диалог, в който бяха обсъдени нуждите на художественото образование у нас и перспективите пред младите таланти за професионално развитие.\n„Сектор Арт” е инициатива на Център за неформално образование и културна дейност АЛОС. Организацията работи с художествените училища към Министерство на културата на Република България, разработва програми и провежда обучения на ученици и преподаватели.\nПредишна Японски майстор-калиграф изнесе открит урок\nСледваща След бедствието във Варна. С любов към ближния\nYou transform Today – трима артисти се борят в кампанията на Absolut\n„EMPATHEAST” – форумът за социална промяна и образование\nИзложба „89-та преди и сега – 25 години свобода”


Дипломатически знаци :. Актуално\nТе го търсят в Костенец, а той в Търговище на плажа…\nЖълт код за градушки е обявен в 9 области\nСмешно! Нагло! Жалко! >> Борисов: Построил съм нова къща? Беше зайчарник, пристройка е, построих я като дойдоха децата\nП Р И З И В на Гражданско движение „ДНЕС“\nНачало / Актуално - Анализи, коментари и интервюта / Дипломатически знаци...\nКоментар на Светослав Иванов, журналист - бТВ\nТова е коментар за малките дипломатически знаци с големи политически послания. Ако един посланик отиде на крака в Министерския съвет, той има две линии на поведение.\nИли далеч от камерите да предаде важна информация на българските власти, подтиквайки ги към определени действия, но оставяйки ги да създават впечатлението, че държат под контрол тези действия.\nИли самият посланик да демонстрира контрол над ситуацията, заставайки с лицето си зад определени твърдения, водещи до действия.\nЕрик Рубин избра втория вариант.\nАмериканският посланик не само отиде в Министерския съвет през седмицата, но и говори първи пред журналистите. Той предпочете обществото да разбере от него, че милиони венецуелски пари са прехвърляни в България и не даде тази "привилегия" на българските си домакини.\nВъпросът е защо? И отговорът няма да хареса на българските власти.\nПодобна демонстрация от американския посланик показва липса на доверие в способността на институциите да се справят с проблемни ситуации, които освен България засягат и други страни. И това е проблем.\nЕрик Рубин не спря дотук. Само няколко часа след появата си в Министерския съвет, той даде интервю в "Свободна Европа", в което заяви: "Има данни за вмешателство в българската политическа система чрез разпространение на фалшиви новини и опит за манипулиране на медийната среда".\nТой е наясно за начините, по които се изкривява всяка важна информация, как се манипулира и как и от кого се създават внушения с цел да се раздели обществото.\nНещо, което българските власти често констатират, но не разобличават.\nОт думите на американския посланик става ясно, че Министерството на правосъдието на САЩ е изпратило отново в България свой представител заради корупцията и върховенството на закона.\nДосега Борисов се опитваше да балансира между Изтока и Запада. Сложна и рискована задача. Появата на британския и американския посланик в рамките на 72 часа в Министерския съвет по еднотипен начин, показва, че този баланс вече е невъзможен за София.\nПоказва също, че службите на тези страни знаят кой какво прави и какви последствия има това не толкова за българската, а за общата европейска сигурност. И ако София не се справя с тези проблеми, те ще се намесват шумно и категорично.\nЩе ви дам един пример. Британците надали се интересуват толкова от господин Гебрев, хранителните му навици или неговите бизнес отношения с този или с онзи. Те се интересуват единствено от въпроса - как руски агент човек с фалшива самоличност влиза три пъти на българска територия и три години по-късно се появява в Солсбъри със същата самоличност?\nТова означава, че тази самоличност не е била разкрита и не е била компрометирана. Или нашите служби изобщо не са разбрали, или не са споделили тази информация със своите партньори.\nДиректните дипломатически знаци обаче означават и още нещо. Да не си правим илюзии, че Вашингтон, Брюксел или Лондон искат смяна на властта в София.\nОсобено при наличието на парламентарна опозиция с нееднозначно отношение по гореописаните въпроси и президент, който така и не взе отношение нито по подозрението, че агент на руските служби, замесен в случая "Скрипал" три пъти е влизал в страната, нито по съмнителните парични преводи от Венецуела.\nСигналът е, че повече няма да има търпимост към скрити и явни зависимости в навечерието на решаващ вот за цяла Европа.\nИ ако Борисов не го разбере, ще виждаме все по-често чужди дипломати, които предприемат не дотам типични за дипломацията действия.\nХаосът около отравянето на Гебрев стана още по-голям\nКорените на успеха


България вече ще може да внася инженери от страни извън ЕС - bTV Новините\nБългария вече ще може да внася инженери от страни извън ЕС\nСписъкът със специалисти, от които се нуждае българският пазар включва 13 групи професии\nПубликувано в 20:35 ч. 01.02.2018 г. - Обновено в 21:43 ч. 01.02.2018 г.\nБългария вече ще може да внася инженери от страни извън Европейския съюз.\nСоциалното министерство актуализира списъка на професиите, за които има недостиг на висококвалифицирани специалисти. Така ще може по-лесно да се наемат служители от страни като Молдова или пък Македония например.\nСписъкът със специалисти, от които се нуждае българският пазар включва 13 групи професии.\nСега към тях се добавят инженери в три сектора – промишленото производство, инженер-химици и електроинженери.\nДанните на статистиката показват, че висшистите с технически професии за последните 15-16 години, които излизат от университетите, намаляват драстично.\nПикът е бил през 2002 г. Сега са почти 3000 специалисти годишно по-малко.\nБългарската икономика се нуждае от няколко хиляди инженери, твърдят от бизнеса.\nВ едно пловдивско предприятие търсят работници от 4 години. Средната заплата е около 1500 лева. Готови са веднага да наемат 30 души.\n„Разбира се, че поглеждаме и към чужбина, наемаме фирми от Молдова, които работят на наши обекти в чужбина, тук извършваме тяхното обучение, след което ги пращаме на наши обекти”, заяви Ангел Джумеров.\nБорис Делчев работи там като програмист. Връща се от Англия, където не е успял да се реализира.\n„Занимавам с нещо, което съм учил и винаги съм искал да работя, работим с нови машини, средата, в която работим, е много добра”, обясни Борис Делчев, който е програмист на металорежещи машини.\nСпоред преподавателите от Техническия университет в София липсата на кадри е обяснима.\nДнес бизнесът има нужда от инженери, но преди 20-30 години висококвалифицирани специалисти остават на улицата. Затова и кандидатите да учат тежки специалности рязко намаляват.\n„Те търсят някъде, където реализацията да е добре платена, а обучението да е по възможност много кратко и без нинакви усилия. България се наводни с такива специалисти, като инженерните специалности бяха изтласкани много настрани”, обясни проф. Мартин Христов.\nПреди години за едно място в университета са се борили по 15-20 кандидати – сега са по 7-8. Най-добрите отиват да работят в чужбина.\nСоциалното министерство търси варианти да отговори на нуждите на българската икономика.\n„Тази бърза писта е предвидена в закона по инициатива на работодателите – те са тези, които ежегодно имат възможност да сигнализират, че в дадена група професии, в даден бранш, имат недостиг”, каза Христо Симеонов.\nВъпреки нуждата от хиляди специалисти, по тази бърза писта през 2017 г. са наети едва 117 души.\nДа останеш белязана като „бившата“ на принц Хари – актрисата Кресида Бонас споделя страховете си\nБританският "Вог" сложи на корицата си 3 обикновени жени, олицетворяващи борбата с COVID-19\nМВР с над 60 искания към мобилните оператори за проверка на хора под карантина\n7-километрова опашка от тирове се образува преди ГКПП „Кулата“\nАрхеолози откриха следи от канабис в древен еврейски храм\nАБВ ще сезира главния прокурор за съмнение в корупция в проект за газопровод до Свищов\n"Визия за София": Какви ще са приоритетите за развитието на града до 2050 г.\nПуснаха под гаранция от 15 000 лв. Тодор Марков от Комисията по хазарта\nМВР търси съдействие от гражданите: Кои са мъжете на снимката\nКарантината: Българи, които се връщат от Острова, смятат, че са дискриминирани\nОпашка от чакащи на границата с Гърция\nКадиев: Ако картинките на Божков са верни, той се е "отчел" на властта със 130 млн. лева\nТуризмът се завръща! От Италия до Тайланд - атракциите отново очакват посетители (ВИДЕО)\nСнимка нa деня: Уникалната торта на Андре Токев и Петър Михалчев за 20-ия рожден ден на bTV\nОбвиниха актрисата Лиа Мишел, че е тормозила своя колежка от сериала “Клуб Веселие”\nОбещание - епизод 83\nСпорт - Обедна емисия - 02. 06. 2020\nВремето - Обедна емисия - 02. 06. 2020\nЕксперт: Няма основание да бъде започнато разследване срещу хората в списъка, пуснат от прокуратурата\nКои са последните новини от света на шоубизнеса\nХоум офис: 8 от 10 души искат да работят от вкъщи поне веднъж седмично след кризата\nЩе помогне ли намаляването на ДДС на ресторантьорския бранш\nЕдин от водещите бизнеси на българите в САЩ е най-засегнат от COVID-19\nНови 8 случая на COVID-19 в пазарджишкия завод „Костал“\nВ огнищата на COVID-19: Кошмарни условия на труд за гастарбайтерите в германските кланици\nГермания обеща да подобри условията в кланиците, станали огнище на COVID-19\nГешев: Васил Божков е добре дошъл, ако има да каже нещо\nСезонни работници сигнализират, че не са допуснати до полет за Цюрих\nКонституционалист: Васил Божков има правото да използва всички средства, за да се оневини\nКаракачанов: Познавам Бобокови като предприемчиви хора


Кукленски манастир "Св.Св. Козма и Дамян" - СВЕТИ МЕСТА\nНачало » Манастири » Кукленски манастир "Св.Св. Козма и Дамян"\nКукленски манастир "Св.Св. Козма и Дамян"\nОБЛАСТ: Област Пловдив\nНАСЕЛЕНО МЯСТО: Куклен\nДУХОВНА ОКОЛИЯ : Пловдивска\nСТАТУС: Действащ, мъжки\nКукленският манастир “Св. Св. Козма и Дамян” се намира на 2 км на югозападно от село Куклен и на около 10 км западно от Асенвград. Разположен сред живописните гънки на дела Чернатица от Западните Родопи, в северозападното подножие на връх Кукленско кале.\nМанастирът е наричан от местното население “Св. Врачове”, а според запазен ктиторски надпис на аязмото, е носел и името “Св. Безсребърници”. Не случайно за патрон на обителта са избрани светите безсребърници Козма и Дамян, широко известни в християнския свят като лечители и бързи помощници в беда. Още от създаването си, манастирът е свещено място за поклонение и упование на болните. Светинята е наречена на светите братя заради техните лечителски способности. Не едно и две са доказателствата за присъствието в особена сила на Божията благодат тук.\nНяма единно становище кога точно е възникнал манастирът „Св. Св. Козма и Дамян”. Но със сигурност може да се твърди, че на това място е имало езическо светилище още трако-римската епоха. За това сведения дават намерени при случайни разкопки през 1975 година късове от мраморни статуи и мраморна плоча с изображение на Херкулес. Известно е, че християнската религия често използва подобни свети места и умело ги пригажда за своите нужди.\nПрието е становище, че за първи път за манастира се споменава през ХІ век (по-скоро за близката до него крепост Баница) в един документ (типик – устав), в който са упоменати имотите на Бачковския манастир. Това сведение дава основание да се приеме мнението на някои историци, че Кукленският манастир е изграден в приблизително едно и също време с Бачковския. В такъв случай много е вероятно духовната обител да е построена от грузинските братя Григорий и Абасий Бакуриани – основателите на Бачковската света обител. Следи от ранно строителство, вероятно от тяхно време, сега се забелязват в източната (старата) част на малката манастирска църква.\nСпоред предание Кукленският манастир е бил построен като метох на основания през XI век върху основи на римска казарма Белочерковски манастир "Св. Св. апостоли Петър и Павел". За това сведения дава и Христо Попконстантинов, който в своята книга „Спомени, пътеписи, писма" пише че Белочерковският манастир имал голямо землище, което се е простирало чак до село Марково, Новосел (Гълъбово) и Куклен, от към северната му страна. Той също така споменава, че Кукленският манастир бил клон на Белочерковския, построен от него и надарен с движими и недвижими имущества. Когато турците нападат високопланинския манастир, за да го унищожат, намиращите се в него ценни книжа и имущество са били пренасяни нощно време в подземията на Кукленският манастир.\nНай-разпространената теза е, че Кукленският манастир е основан по време на Втората българска държава (XII-XIV в.) около целебен извор, който впоследствие се превръща в аязмо. И в действителност, за интензивен живот в манастира определено може да се говори за този период. Той е известен с книжовната си школа и културното си влияние, които достигат своя връх при царуването на цар Иван Александър (1331-1371 г.). От това време е запазен намереният в манастира изключително ценен старинен ръкопис, който представлява тълковен псалтир, писан в годината 1337. Приема се, че този препис е направен по заповед на българския цар Иван Александър. Не случайно той съдържа тържествено похвално слово за самия него. Ктиторската дейност на Иван Александър е добре известна в Пловдивския край. Неговият царствен образ е изписан почти в цял ръст в Костницата на Бачковския манастир. Много е вероятно негово изображение да е имало и в Кукленския. За съжаление, много приписки от това време, крити през вековете по таваните му, отдавна са изчезнали и загубени за науката.\nСлед завладяването на Пловдив и Родопската област от османлиите през 60-те години на XIV в. манастирът останал незасегнат. Поради този факт не е изключено след покоряването на България, тук да са намерили убежище някои от учениците на Евтимий Търновски, които са го придружавали при заточаването му в близкия Бачковски манастир. Възможно е именно те да са пренесли от Търново в Кукленския манастир прочутия Иван Александров „Песнивец“ от 1337 г. (сега се съхранява в библиотеката на БАН), който бил открит в ново време на тавана на манастирската църква.\nКукленският манастир остава невредим по време на нашествията на османските завоеватели в края на XIV в., когато по една случайност манастирските сгради не са разрушени. Но по-късно, през годините на османско робство светата обител е разрушавана и съграждана на два пъти. Според редица данни, манастирът е останал невредим и през бурния XVII в., по време на помохамеданчването на родопските (Чепинските) българи, когато 33 манастира и 218 църкви между Костенец и Станимака (дн. Асеновград) са сринати до основи. За това загатва и народното предание, според което прогонените от потурнаците (помаците) български монаси от Белочерковския манастир намерили убежище в Кукленския. Може би той е единственият, оцелял след погромите на чепинските потурнаци в района. Запазването на Кукленския манастир от разорение се обяснява от легенда, според която това станало благодарение на един мохамеданин. Предполага се, че става въпрос за някой от наследниците на Шахабеддин паша – османски пълководец, който получава като възнаграждение от султана земи – вакъф, в чието владение влиза и Куклен. Историята е следната: „...този мохамеданин имал дъщеря, която била неизличимо болна. Той чул за лековитата сила на илачите, които били приготвяни от монасите в манастира и за лечебната сила на водата, която тече в близост до него и помолил християнските богослужители да излекуват дъщеря му. Те я излекували и в знак на благодарност той защитавал манастира приживе и дори помолил игумена да бъде погребан в двора на манастирската църква. По този начин той защитавал манастира дори и след смъртта си, защото както знаем никой мохамеданин не осквернява гроба на друг мохамеданин.“ Надгробната плоча може да се види и до ден днешен в манастирския двор.\nВажно е да се отбележи, че дотук представената информация е предимно с легендарен характер и не е напълно аргументирана. Интересно е че Кукленският манастир не се споменава в османските данъчни регистри за каза Филбе, към която тези земи принадлежат през османския период, нито в XV в., нито в XVI в. Първото, поне досега известно, споменаване на обителта в османската документация е от 1639/40 г., където той, като стопански субект, е отнесен към приходоизточниците на вакъфа на Шахабеддин паша. В регистър от 1595/6 г. със сигнатура TD 470 манастирът все още липсва като част от вакъфа. Има основания обаче да се допусне, че той се появява към края XVI – началото на XVII в. База за тази хипотеза е първата информация за манастира от домашен източник. Анализирайки палеографски приписката към Сборник от XIV в.: “Сия книга с големи поучения от манастира свети Врачове, више село Куклен...”, Беньо Цонев я отнася към края на XVI в.\nИнформацията в османските регистри от XVI в. дава възможност да се изведе безспорното твърдение, че през този период в севернородопските склонове се появяват манастири. Въпрос на хипотеза е дали става дума за тяхно възстановяване, т.е. съществували са в предосманския период, или за възникване през XVI в. Но и в двата случая е ясно, че е осигурявана материална база за тяхното съществуване чрез извършване на стопанска дейност, в резултат на което са били облагани в различен режим.\nВремето на възникване на Кукленския манастир би могло с категоричност да се определи ако се направи археологически сондаж за засичане на най-стария строителен пласт, какъвто досега не е правен. За сметка на това, извънредно интересни се оказват архитектурни бележки за църквата на манастира, които арх. Н. Тулешков прави при оглед на мястото. Според него, мюсюлманският гроб, който се намира в непосредствена близост до църквата е от XV – XVI в., а градежът на наоса и нартекса е извършен с характерната за османците клетъчна техника от дялани камъни, фланкирани от тухли. Тази техника на строеж е забележима и при двете най-стари джамии в Пловдив – Джумая джамия и джамията на Шахабеддин паша (и двете от XV в.), както и на Чифте баня (от същия период). Олтарната абсида, като архитектоничен елемент, почти липсва; едва загатната е. Екзонартексът е добавен през XVII или XVIII в. И фасадата, както вътрешното пространство, е изпълнена с характерните са ислямската архитектура островърхи ниши, които участват като елемент във вътрешното пространство. Във всеки случай, едно комплексно и задълбочено изследване на този манастир би било много интересно както за ранната му история като обител, така и за ранната история на архитектурните му компоненти.\nИсторическите сведения говорят за активна книжовна и просветна дейност, водена в Кукленския манастир дори и през най-тъмните векове на турското робство. Още през XVI в. в него като книжовници се изявяват йеромонах Анани и йеромонах Сидор, които идват от Горноводенския манастир. С течение на времето, манастирът укрепва икономически и възвръща предишните си функции на книжовно средище. В него отново се подготвят граматици, краснописци и преписвачи на църковни книги. Така обителта става известна не само по българските земи, но и далеч отвъд тях.\nСъществува предание, че светата обител е възстановена ХVІІ в. с помощта на родолюбиви българи от Пловдивско. За нейното добро материално положение през този период свидетелства една приписка от 1632 г. към триод от XVI в. През 1695 г. манастирът е посетен от сръбски монаси. За това научаваме от един намерен в манастира триод, в който се споменава, че по това време той притежава златотъкани богослужебни одежди и църковни принадлежности. Между тях са изброени 15 финана, 3 стихара, 8 чифта наръкавници, 12 патрахила, 1 орар, сребърни кандила, сребърни потири, позлатени кръстове и др. Приписката завършва със следната бележка: "Сие слоуве записах рукую грешною и бреною за еромонах Макарие како придох от српской земли от града Прокопие (дн. Прокупле, Сърбия) та придох в манастир свети Врачи више село Куклен во области Пловдивской при игумена Методия еромонаха в лето 1695, ден 15". Обителта поддържа духовни връзки и с атонските манастири, от където получава някои печатни богослужебни книги. Там се срещат венециански и други издания, за което е отбелязано върху един осмоъгълник следната записка: "Аз Партения монах купих за 12 и половина гроша от св. Гора и приложих този осмоъгълник в наш манастир Кукленски св. Безсребреници".\nВ края на XVII в. в манастира се оформя прочутата Кукленска художествено-калиграфска школа, в която работят добре подготвени книжовници и калиграфи и се обучават млади граматици и краснописци. С Кукленския манастир се свързва дейността на големия наш книжовник и художник-илюстратор Кръстю Граматик. Неговата книжовна дейност, развивана в края на XVII в. и в началото на XVIII в. е забележителен принос в старобългарското културно наследство. Посредством такива дейци манастирът играе важна роля в културния живот на средновековна България. Част от ръкописното наследство от тази епоха днес се съхранява в Пловдивската народна библиотека „Христо Ботев“.\nMанастирските братя често пъти са дарители и на българският манастир "Зограф" на Света гора. Сведения за това черпим от "Епархиален поменник на Зограф", обхващащ времето от 1740-1821 година, и "Зографски поменник" от 1527 до 1728 година. Във втория поменик, указващ българите-дарители, посещаващи манастира на Света гора, се срещат трима монаси от Кукленския манастир. Това са: Теофан йеромонах, Геврасий йеромонах и Петроний монах.\nИзвестно време Кукленският манастир успява да се опази от асимилаторската политика на гръцкото духовенство, но най-накрая фанариотската идея спечелила победа. В края на ХVІІІ и началото на ХІХ в. Светата обител попада в ръцете на гръцки монаси и загубва много от своя старобългарски характер. Редица стенописи, означени с български надписи, са замазани и покрити с дебел хоросанов пласт и върху него са изографисани нови стенописи, значително отстъпващи в качествено отношение на старите, с гръцки надписи. В наше време, при реставрацията на манастирската църква е разкрита част от стария стенописен слой.\nПрез Възраждането (XIX в.) в манастира се помещава и килийно училище, но тъй като той е под гръцко управление обучението в него е на гръцки език.\nКукленският манастир остава под ведомството на Цариградската патриаршия дори след провъзгласяването на Българската екзархия (1870 г.). Но жителите на околността, не са съгласяват с гъркоманската политика и след бунт на българското духовенство и жителите на съседното село Яврово, гръцките монаси са изгонени от светата обител.\nПрез годините на социалистическа атеистична власт (след 1944 г.) монасите са прогонени от обителта, с което духовният живот в нея прекъсва. Впоследствие манастирът е превърнат в пионерски лагер, а след това запустява.\nПонастоящем Кукленският манастир е действащ женски. Храмовият му празник се чества на 1 юли и на 1 ноември, когато се почита паметта на Св. Св. Козма и Дамян. За празник на манастира, както и на намиращото се наблизо до него с. Куклен, се смята и Петровден (29 юни). Тогава на поляните около манастира се организира голям събор, продължаващ 3 дни, като тук се стичат хора от цяла България. На храмовият празник 1 юли, от съборната църква се изнася чудотворната лечебна икона на Св. Св. Козма и Дамян и с нея се прави литийно шествие.\nБезспорно близостта на Бачковския манастир и авторитета на неговата книжовна школа оказва своето благодатно въздействие и върху Кукленския манастир. Освен ценният литературен паметник от Втората Българска държава с висока историческа и културна стойност – цар Иван Александровият „Песнивец“ от 1337 г., който е ползван от монасите в манастира през цялата епоха на османско владичество, с книжовната дейност от предосманския период на тукашната обител, се свързват и няколко ценни минея, написани на старобългарски, както и две четериевангелия от втората половина на XIV век.\nПопаднал в зависимост от османската власт, Кукленският манастир успява да се съвземе и през XVI, XVII и XVIII век той отново блясва като важен културен център в Родопите, с многобройни обитатели и голяма известност. През този период в него творят йеромонах Анани, Кръстю Граматик и много други, които изписват не една книга. Освен че са добре подготвени книжовници, калиграфи и художници илюстратори, те обучават и млади граматици и краснописци. Един от тях е йеромонах Сидор, който идва от Горниводенският манастир "Св. Кирик и Юлита" и ставя едно четириевангелие. Но най-известният и плодовит книжовник, който твори в Кукленския манастир е Кръстю Граматик. По-голямата част от намерените в обителта ръкописи, главно минеи, са негово дело. Само през 1695 година той пише миней за март, миней за юни и миней за ноември. През 1696 година той пише миней за септември и един откъс от миней от края на XVII век с неуточнена датировка. Имайки се в предвид голямата продуктивност на книжовника (само за 1695 година три минея, и за две години близо пет минея), може да се счита, че той е оставил богато книжовно наследство, част от което вероятно днес чака идентификация из библиотечните фондове и музеи, или е безвъзвратно унищожено през последните векове на османското владичество.\nОткъде идва Кръстю Граматик в манастира и докога остава там, не е известно. Изглежда, че той не е духовно лице, защото в книгите се подписва без означение на духовен сан, както правят всички останали свещенослужители. Видно е обаче, че Кръстю Граматик е високо образован и културен българин, който отлично владее гръцки език. Най-ценното в неговите книгите, които са предимно с религиозно съдържание, е тяхното художествено изпълнение и украса. Той е незаменим майстор на декоративната буква , на плетеничната орнаментика и на изящната миниатюра. Писмото му е обикновено полууставно, с красиво и правилно изписани букви. Зачалките са винаги украсени с плетеници, в които често се вписват човешки и животински елементи. Към някой части на буквите са изписани цветя, които ги правят още по-красиви и интересни. Същата изящност и вещина се забелязва и в миниатюрните рисунки. Те са многобройни и се срещат почти на всяка страница отстрани в полето. Най-често това са човешки глави, благославящи или пишещи ръце, рисунки на риби и други. Човешките фигури са малки, фини рисунки, при които всички части на лицето, очите, устата, брадата и други подробности са предадени с великолепна точност и изящност. Някои от тях са оцветени с меки и приятни багри.\nСпоред някой изследвания тук освен книжовници монаси се подвизавали и творили и светски лица. В резултат на това през XVII век тук се оформя Кукленската калиграфско-художествена школа, в която се пишат и преписват предимно богословски книги. Има данни, че за известен период в манастира е пребивавал и видният средногорски книжовник Аврам Димитриевич от село Сушица (дн. град Карлово). Освен, че допринася за умножаването на книжовното богатство на манастира, той обучава и редица млади книжовници. Вероятно един от най-забележителните книжовници работили тук - Кръстю Граматик е негов ученик. Такова предположение изказва също и един известен специалист, който сравнява стила на работа на двамата книжовници - Боню Ангелов. При задълбочен сравнителен преглед на почерка, художествената украса и съдържанието на ръкописите на двамата, той установява "изключително голяма прилика между тях" .\nПродължително време тук се употребяват един миней на Аврам Димитриевич, писан през 1660 година в Сопотският манастир "Св. Спас", и един сборник с богословски четива от 1674 година.\nОт Кукленският манастир произхождат и някой други книги, писани от неизвестни книжовници през XVI и XVII век. Известни са два осмогласника, един апостол, триод и други. Употребявани са и някой печатни книги, между които служебник от Божидар Вукович, печатан във Венеция през 1554 година, един осмогласник, отпечатан през 1639 година в Львов. През 1697 година йеромонах Методий подарява на манастира един руски печатен пролог. В бележката си към книгата дарителят съобщава, че "монасите от манастира отдавна желаят да се сдобият с руски книги от Москва". Известни са и други ръкописни и печатни книги, пренесени от светогорските манастири на Атон, Рилският манастир, Бачковският манастир, Етрополският манастир, от Аджарското книжовно средище и употребявани тук.\nЗа културният живот и книжовната дейност в манастира през XVIII век сведенията са съвсем оскъдни. В този период манастира е под гръцка духовна власт и вероятно тогава е унищожено голяма част от книжовното богатство на светата обител. Запазена е малка част от стари ръкописи, между които има и един дори от XIX век. Факта, че до толкова късно тук са се преписвали книги говори за устойчивостта на българската книжовна традиция, която въпреки всички удари на историята никога не заглъхва.\nКукленският манастир представлява комплекс от жилищни и стопански сгради, две черкви – съборната „Св. Св. Козма и Дамян“ и нов храм “Св. Благовещение” (построен през 50-те години на XX в.), параклис „Покров Богородичен“ (завършен през 2013 г.) и манастирско аязмо.\nМанастирският комплекс се запазва в старинният си вид от XV-XVI в. до 20-те години на XX век, след което последователно изгарят половината от северното и цялото южно крило. Сега са съхранени западното крило и части от северното. В оригиналния си замисъл манастирът е решен на три нива, оградени от обща дворна рамка. Най-долното от тях принадлежи към молитвената зона, а гостоприемницата, която започва от тук, преминава и на по-горното ниво, където е била стопанско-поклонническата зона. Монашеските килии, разположени в най-високата част, са били свързани от южната им страна със стопанския тракт. Основният комуникационен гръбнак лежи в центъра на пространството. Изключително ценен за българската архитектурна история е западният корпус, който е една от малкото в България запазени средновековни манастирски сгради.\nСъборната църква “Св. св. Козма и Дамян” е еднокорабна, едноапсидна сграда с две плитки конхи и с рамери – 22 х 8 м. Тя е с два притвора (нартекс и екзонартекс), като във външния притвор са запазени лечебните железни вериги, с които са вързвани душевноболните. Планът на църквата наподобява гръцки кръст, като върху целият наос ляга голям сляп купол, стъпващ върху островърхи висящи османски арки. Олтарната част е засводена напречно с огледален свод, свързваща се с наоса с огромна островърха арка. Островърхи са нишите от западната страна на старата църква, в които са вписани входа и страничните прозорци.\nВъншното архитектурно оформление на сградата е в доста опростен вид. Само няколкото плоскодънни надпрозоръчни ниши създават известно пластично разнообразие на фасадите. Погледната отвън черквата изглежда внушителна, но за сметка на това, вътрешното й пространство е твърде стеснено от масивния градеж и от високата олтарна преграда.\nСградата има три строителни етапа. Първият етап (датиран към XV в.) включва изграждането на квадратен наос, покрит с масивен сляп купол и просторна олтарна част с три полукръгли ниши. Вероятно през XVIII в. на запад от наоса е построен правоъгълен притвор, който е свързан с наоса чрез три отвора, завършващи с островърхи арки. През XIX в. към църковната сграда е прибавено обширно външно паянтово предверие.\nЦялата вътрешност на църквата, още при самото ѝ изграждане, е била покрита със стенописи. Обяснителните текстове към фреските са били изписани на старобългарски, което е свидетелство за българското църковно влияние в манастира през този период.\nСтенописната украса на църквата също датира от няколко периода. От най-старите стенописи е запазена сцената „Страшният съд“ на източната стена на притвора, както и добре съхраненият образът на Св. Архангел Михаил (ХVІ в.) в южната ниша отвън. Преобладаващият слой стенописи са от 1862 г, когато в манастира се е чувствало силно гръцко църковно влияние. Тогава старите стенописи на храма, заедно със старобългарските надписи, са били замазани с вар и покрити с нови, не толкова художествено стойностни, стенописни изображения. В паянтовия притвор пък има стенописи от XIX в., които се отнасят към школата на народните примитиви.\nВ иконостаса на кукленската манастирска черква са били употребявани много стари икони, които са ценни произведения на българското иконописно изкуство. Особен интерес представлява иконата „Св. 40 мъченици“, която днес се съхранява в НХГ.\nГолямото богатство на манастира, с което е известен на длъж и шир, е неговият целебен извор – аязмо. Силно отношението към лековитата свещена вода на аязмото е изразено в издялания върху мраморна плоча ктиторски надпис, който в свободен превод гласи: “Целебен извор на “Св. Безсребърници”. Животворната вода на св. Козма и св. Дамян дава сила на душите и цери телата на онези, които идват при извора със своята вяра и черпят вода за всякакво изцеление. Тя изчиства нечистотиите на всички болести. Спомнете си за мене, смирения Игнатий, игумен на манастира “Св. Безсребърници” в 1795 г. 1 септември.” Това е единственото в района аязмо на открито, чиято лековита вода помага най-много при здравословни проблеми на нервната система. Тук хора са се лекували, слепи са проглеждали, куци са прохождали, доказвайки неоспоримо, че който поиска с вяра ще му се придаде.\nДруга чудатост на Кукленския манстир са железните окови, намиращи се в притвора на манастирската черква. Някога били 12 на брой, от които сега е останала само една. Навремето душевно болни поклонници били оковавани с тях към пода, като са оставали през нощта. На сутринта над тях са се пеели молитви от монасите, след което те са били карани до аязмения извор, където са били обливани с вода. В началото, когато е започвало тяхното лечение обливането е ставало по следният начин:\nМонахът е обливал с вода бесноватия и е броял 1-2. На следващият ден процедурата се повтаряла, но този път 1-2-3. Лечението е продължавало до цифрата 2000. Това обяснява колко дълго е продължавало лечението, което обаче в своя край завършвало успешно.\nИ до днес се вярва, че ако болен човек подържи оковите за известно време или ги допре до болното място, ще се излекува.\n1. Тулешков, Н. - Архитектура на българските манастири, изд. "Техника", София, 1988 г.\n2. Чавръков, Г. - Български манастири, изд. Хайни, София, 2002 г.\n3. Джамбов, Христо - Кукленският манастир - един средновековен културен център в Родопите. Публикация в сайта „Станимака – културно наследство“ - www.asenovgrad.org/history/index.htm\n4. Борисов, Дамян. Информацията за севернородопските манастири в османски регистри от XVI век. Публикация в сайта „Станимака – културно наследство“ - www.asenovgrad.org/history/index.htm\n4. Кукленски манастир "Св. Врачи" - публикация в сайта „Станимака – културно наследство“ - www.asenovgrad.org/history/index.htm\n5. Видео - Димитър Димитров (профил в Youtube)\nЗа съжаление развихрилото се "обновяване" на манастира е съпроводено не само с унищожаването на оригиналната му обща структура, но и с обезличаването на оригиналния жилищен корпус от ХV век, който е префасадиран, а вътре е излята брутална бетонна конструкция.


Време за смяна - математическо изследване на смяната на вода - част II - AQUAPORTAL.BG!\nВреме за смяна - математическо изследване на смяната на вода - част II\nВ първата част на тази статия установихме, че малките ежедневни смени на вода създават по-стабилна среда от еднократна седмична смяна на същото общо количество вода, но за сметка на това седмичната смяна дава на рибите ви далеч по-добро качество на водата с много по-малки нива на замърсители през по-голямата част от времето. В продължението ще проучим въпроса за това какво качество на водата ще се поддържа при различно количество сменена вода.\nКолко точно е достатъчно?\nДруг фактор, който ме мотивира да завърша това проучване, е често срещаният съвет, според който смяната на 10 или 20% седмично или на два пъти през седмицата поддържа добро качество на водата в аквариума. Срещал съм и противоположният аргумент – че да сменяте толкова малко вода е почти равносилно на това да не сменяте изобщо. Кое е вярното? Тук отново изчисленията могат да ви изненадат. Нека разгледаме няколко различни режима на смяна на вода, които започват от едната крайност и стигат до другата със стъпка от 10%.\nФормата на графиките на режимите с 10, 20, 30 и т. н. процента смяна на вода ще е една и съща – разтворените замърсители ще се увеличават шест дни, на седмия ще достигнат максимум, а веднага след това, след седмичната смяна на вода ще са минимални, след което цикълът ще се повтори отново. Това, което се различава доста, е времето, необходимо за достигане на равновесие (максимално приближаване до асимптотата), както и минималното и максималното нива на разтворените в аквариума замърсители. По-лесно ще е да сравняваме тези данни в табличен вид, вместо да гледаме едновременно 10 графики.\nКоличество сменена вода Дни до равновесие\nМинимално замърсяване в брой дни Максимално замърсяване в брой дни\n0% седмично ∞ ∞ ∞\n10% седмично >242 >62 >67\n20% седмично 182 28 34\n30% седмично 119 16 22\n40% седмично 91 11 17\n50% седмично 70 7 13\n60% седмично 63 5 10\n70% седмично 42 3 9\n80% седмично 28 2 8\n90% седмично 28 1 7\n100% седмично 14 0 <7\nТаблица 1: Специфични нива на замърсяване, поддържани при седмична смяна на водата\nМинималната и максималната стойност обозначават нивото на замърсяване, измерено в дни при достигане до равновесие – те показват какви биха били тези нива в същия аквариум, но оставен без смяна на водата за съответния брой дни. По този начин седмична смяна на 20% от водата ще поддържа в аквариума ниво на замърсяване от около месец. Аквариумът винаги ще е толкова замърсен, колкото новостартиран аквариум, в който водата не е сменяна един месец. Друг начин на представяне на това би бил да кажем, че в този аквариум винаги ще има замърсяване колкото са ежедневните отпадни продукти, натрупвани в продължение на месец. Разбира се, някои хора препоръчват дори 10% седмична смяна на вода.\nАквариумът с 10% смяна на водата не успява да достигне равновесие дори след 242 дни. Максималното ниво на замърсяване е над 67 дни, а минималното е малко над 62. С други думи при смяна на 10% от водата на седмица боклукът, натрупан в аквариума, винаги ще е по-голям от този, който се натрупва за девет седмици. И въпреки това някои хора все още казват, че режим с 10% смяна е добър за поддържане на качеството на водата! Някои стигат дори по-далеч, като твърдят, че 10% на всеки две седмици също върши работа. Това обаче определено не е така.\nКакто вече видяхме, при режим с 20% смяна на седмица се достига до равновесие след около шест месеца, като максималното и минималното ниво на замърсяване възлизат на около месец. С увеличаването на процента сменена вода нещата се подобряват. При 50% се достига минимум от едноседмично замърсяване и максимум от двуседмично. С други думи ако сменяте половината вода всяка седмица, след 10 седмици нещата ще се стабилизират, а качеството на водата ще е някъде между това на нов аквариум, в който водата не е сменяна една седмица и такъв, в който не е сменяна две седмици.\nНа режимите с 80, 90 и 100 процента е необходим само месец или по-малко за достигане на равновесие, като след това те поддържат нива на замърсяване максимум около седмица и минимум няколко дни или по-малко. Важно е да се отбележи, че много акваристи си мислят, че поддържат именно такова качество на водата с КАКВАТО И ДА Е смяна на водата – разглеждат индивидуалната смяна самостоятелно и смятат, че са осигурили на рибите си изцяло опреснена вода всяка седмица, като забравят натрупаното през предишните седмици. Е, трябва да ги разочаровам – трябва да се сменя не по-малко от 80% от водата на седмица, за да можем изобщо да говорим за някакво качество.\nКато се вземе предвид, че подготовката на всичко за смяната на вода и после прибирането обратно често е това, което отнема голяма част от времето, се оказва, че смяната на малко повече вода не се отразява много съществено на разхода на време. Според мен ако се поставите на мястото на рибките си, ще разберете защо съм такъв фанатик по отношение на смяната на вода и защо хората, които препоръчват 10 или 20% смяна на водата на седмица или дори на две седмици, грешат дълбоко.\nКратко отклонение – газовете\nСлед цялото това говорене за големи смени на вода е важно да посочим и един проблем – емфизематозата, известна още като газова емболия. Ако погледнете неотворена бутилка с газирана вода, ще видите прозрачна течност, но когато махнете капачката, в нея ще се образуват множество мехурчета. Това е въглероден диоксид, който е бил разтворен в течността, но е успял да се освободи, когато налягането е намаляло. Всеки газ или смес от газове, каквато е въздухът, се разтваря във вода по-добре, когато налягането е по-високо. Освен това по-ниската температура също увеличава способността на водата да разтваря газове. Ето защо бутилка топла сода отделя повече газ при отваряне от добре охладена – топлата вода не може да задържи толкова голямо количество въглероден диоксид, колкото студената, така че когато налягането намалее, газът успява да избяга по-бързо и в по-голямо количество.\nВодата у вас, независимо дали идва от водопроводната мрежа или от частен кладенец, със сигурност е под налягане и вероятно е наситена с разтворен въздух (а в някои случаи – и разтворен въглероден диоксид). Водата във водопроводната мрежа обикновено е под налягане между 2 и 7 бара, като 3,5 бара се смята за оптимално налягане. Чешмяната вода също така обикновено е студена или поне по-студена от тази тропически аквариум. Това означава, че водата в тръбите прилича на газираната вода в бутилка – съдържа газ под налягане, който започва да се освобождава, щом налягането намалее (кранът на чешмата е отворен) и този ефект се увеличава, когато водата се затопли. По същия начин, по който мехурчетата в газираната напитка се образуват по стъклото или пластмасата, освобождаващият се в аквариума газ се появява като мънички мехурчета по стъклото, камъните, растенията и дори рибите. Това е МНОГО опасен знак! Но е само знак. Истинската опасност не се вижда – мехурчетата, които се отделят в кръвоносната система на рибите.\nКоличеството разтворен газ в тъканите на рибите е приблизително равно на това в околната вода. Когато водата в аквариума е наситена с газ (защото е била под налягане и студена, а и не е прекарала в аквариума достатъчно време, за да се освободи всичкият газ), това повишено съдържание на газ навлиза и в кръвотока на рибите. Когато мехурчетата се освобождават вътре в тъканите и органите на рибата, ситуацията много бързо може да се окаже фатална. Като водолаз, който изплува твърде бързо след продължително гмуркане, животът на рибата е в опасност. Също както и при водолаза, много по-лесно е проблемът да се предотврати, отколкото да се решава, след като веднъж вече е възникнал. Ако пълните аквариума с маркуч, използвайте силна струя вода и я насочете отблизо срещу стъклото, за да увеличите до максимум турбуленцията – нека водата ви „кипне”. Ако пък използвате кофа, направете разбъркването и разгазирането, докато пълните кофата. Колкото по-високо е налягането на водата у вас и колкото по-студена е тя, толкова повече ще трябва да внимавате за разтворения в нея въздух.\nПреминаване на дневен режим\nНека накрая разгледаме какво ще се случи, ако правим ежедневни смени на водата. В първата част на статията видяхме, че сравнението между 10% ежедневна смяна и 70% седмична смяна по отношение на качеството на водата е в полза на по-голямата седмична, докато малката ежедневна смяна създава по-стабилна, макар и по-лоша среда. Е, голямата ежедневна смяна на водата съчетава най-доброто от двете. Понеже вода се сменя всеки ден, само 10 допълнителни ЕЗ се появяват между две смени на вода.\n0% дневно ∞ ∞ ∞\n10% дневно 79 9 10\n20% дневно 42 4 5\n30% дневно 23 2 3\n40% дневно 16 1 2\n50% дневно 11 1 2\n60% дневно 10 0,7 1\n70% дневно 8 0,4 1\n80% дневно 4 0,3 1\n90% дневно 3 0,1 1\n100% седмично 0 0 1\nТаблица 2: Специфични нива на замърсяване, поддържани при ежедневна смяна на водата\nПри първоначалния ни пример с 10% смяна на ден бяха нужни 11 седмици за достигане на равновесие и това равновесие дойде при стойност между 9 и 10 дни на натрупване – стойността е 9 дни точно след дневната смяна и 10 точно преди нея.\nТези нива спадат много бързо, ако увеличим количеството сменена вода – при 30% равновесие се достига след три седмици с минимално ниво от два дни натрупване и максимално от три дни.\nГолемият пробив обаче е при 60% - над това количество рибите ви никога няма да изпитат замърсяване, по-голямо от натрупването от един ден. Както и при седмичните смени, дневни смени от 80, 90 или 100% водят до равновесие много бързо – само за няколко дни и поддържат ниско замърсяване (никога повече от един ден, а понякога и по-малко). Равномерното увеличаване на замърсяването през деня означава много ниски нива на замърсяване през повечето време, като максимумът е едва 10 ЕЗ.\n20 литровият аквариум за астронотуси\nПреди няколко години се замислих за често повтаряната безсмислица, че можете да накарате рибата да спре да расте и въобще да не порасне до пълните си размери, като я гледате в малък аквариум. Искаше ми се да покажа, че не размерът на аквариума, а замърсяването е причината за внезапната и ранна смърт на едри риби, отглеждани в прекалено малки аквариуми. Бях убеден в това, че рибите не притежават някакво магическо 6-то чувство, което регулира растежа на телата им според това колко близо са стъклата от двете им страни. Вместо това смятах, че рибите, принудени да живеят в малки аквариум, всъщност плуват в токсична супа, която им причинява лошо здраве, голям стрес, бавен растеж и ранна смърт. Бях чувал за изследвания, при които малки рибки са пускани в бутилка с тясно гърло и след това са оставяни да растат вътре, като им е бил осигурен постоянен поток чиста вода. Тези малки рибки станали здрави възрастни с размер, при който не било възможно да минат обратно през гърлото на бутилката.\nАз обаче не исках да стигам до такива крайности. Допуснах, че Astronotus ocellatus може да бъде отгледан до пълния си размер в едва 20 литров аквариум Но това изследване, също както и другото с бутилките, ми се стори твърде жестоко от друга гледна точка – нещастното животно дори не би могло да се обърне в този аквариум. Затова реших да пробвам друга идея – 12 астронотуса и голям сом Pimelodus в 280 литров аквариум, което означаваше число, близко до онези 20 литра на риба1. Започнах да сменям по 100% от водата всеки ден, което прави 1960 литра прясна вода на седмица2. Според изчисленията по-горе аквариумът трябваше да достигне равновесие веднага, а максималното замърсяване да е това от един ден натрупване, докато минималното да е нула и да се достига непосредствено след дневната смяна на вода3. Придържах се към този режим ден след ден, като понякога дори сменях водата два пъти на ден само заради гледката на щастливите и доволни риби непосредствено след смяната.\nОт началото на проучването изминаха три години4. Имах няколко загуби поради инциденти (изскачане от аквариума) и агресия, но имаше и нови обитатели (никога не мога да обърна гръб на бездомен астронотус). В крайна сметка рибите изратнаха до пълния си размер, някои достигнаха над 30 см на дължина. Наскоро се наложи да ги разделя заради образувана двойка и увеличена агресия5, но вече доказах тезата си – можете да отгледате здрав астронотус в 20 литра вода при положение, че тази вода се подменя изцяло поне веднъж на ден.\nАко всичко това е вярно, как тогава рибите на многото хора, които сменят по-малко вода, не са умрели все още? С други думи какво ще се случи, ако не се съобразите със съветите ми? Животните, включително и хората, могат да издържат на най-различни ужасни условия, някои от които дори по-лоши от мръсната вода в аквариума. Оцеляват, но на висока цена. Всичко е въпрос на степенуване. Колкото повече вода сменяте, толкова по-добри ще са условията за рибите ви. Само защото могат да оцелеят, не означава, че ще искате да ги поставите при лоши условия. Риби в аквариум, в който се правят чести големи смени на водата, живеят по-дълго, страдат от по-малко болести и се размножават по-често и по-успешно. Много едри риби като астронотусите например, развиват специфично заболяване на главата и страничната линия (HLLD), ако смяната на водата стане по-нерегулярна. Много хора, които си мислят, че рибите им са здрави, всъщност дори не подозират колко свити и апатични са те в сравнение с това, което би трябвало да бъдат.\nНяма ли алтернатива?\nСъществуват методи, които позволяват да се поддържа високо качество на водата с по-редки смени на водата. Някои даже твърдят, че с тях нуждата от смяна изобщо може да отпадне6. Тези методи включват комбинация от най-добрата възможна филтрация, взискателно тестване, мощни химически филтърни пълнежи, добре преценена употреба на подобрители, много малко риби и интензивна поддръжка. Аз самият се възползвам от някои от тези методи в морските си аквариуми, тъй като там водата вече не е толкова евтина и леснозаменима, но дори в соленоводните си аквариум правя по-чести смени на водата от повечето акваристи. Ако живеех на пустинен остров, на който прясната вода е скъпоценна стока, а морската е леснодостъпна, щях да използвам сегашния си режим на смяна на вода в сладководни аквариуми за морските и обратното.\nНай-важно е да се помни, че изборът не е между това да правим големи смени на вода или да не ги правим. Ако не искате да правите чести смени на много вода, ще трябва да използвате различни технологии и техники, специално разработени да се справят със замърсителите, които иначе бихте отстранили чрез смяна на водата.\nВ повечето случаи смяната на водата е най-лесният, прост и евтин начин да се поддържа високо качество на водата в аквариума. Когато правех първите си крачки в това хоби преди повече от половин век, общоизвестната мъдрост гласеше, че смяната на вода е нещо лошо. През годините обаче разбрах, че тя всъщност е нещо много, много хубаво. За мен най-голямата мотивация да правя смени на водата е очевидната възбуда и радост, които рибите ми показват след смяната, както мисълта в какво щеше да им се налага да плуват в противен случай.\nУспях ли да ви убедя? Надявам се, че е така. Темата за смяната на водата може да бъде описана с прости математически термини, а заключенията, до които стигнах, противоречат на много от общоприетите мъдрости в акваристиката. Няма нищо по-важно от смяната на водата за успеха ви с рибите, но не всички смени на водата са еднакви. Смяната на по-малко от 50% от водата на седмица не е добър режим, защото оставя рибите ви да живеят постоянно сред замърсяването от няколко седмици. Смяната на 80, 90 или 100% от водата веднъж седмично поддържа добро качество на водата в аквариума. Ежедневната смяна е дори по-добра, а 2-3 смени седмично също не отстъпват с много.\nАко сега опитен акварист ви каже, че малките ежедневни смени на вода са по-добри от една голяма на седмица, можете да не го слушате. Ако пък ви кажат, че смяната на 10-20% седмично или през седмица ще поддържа добро качество на водата в аквариума ви, ще можете учтиво да отхвърлите съвета. Но най-важното е, че рибите ви ще са здрави и щастливи, а вие ще сте успешен акварист.\nНе е ли време да източите малко вода в канала?\nСъхраняването на водата е изключително важно навсякъде по света, а съществуват и пустинни места, където смените на вода могат да са проблем. Но нека да погледнем как влияят екстремните смени на вода на средния воден разход на едно домакинство. Според осреднени стойности, публикувани в пресата, ако имате аквариум с обем 120 литра и сменяте 108 литра или 90% от обема му на ден, това ще е горе-долу колкото четири до седем пускания на водата в тоалетната. Равнява се също на:\nполовин къпане с душ;\nдве трети от водата, изразходена при едно пране;\nпо-малко от пет минути поливане на ливадата.\nМожете да видите, че дори при такъв усилен режим на смяна на вода, изразходеното количество пак ще е нищожна част от това, което изразходвате у дома.\n1. 13 риби в 270 литра (количеството вода в аквариума) прави малко над 20 литра на риба.\n2. С други думи това е почти еквивалентно на отглеждането на 12 астронотуса в 2000 литров аквариум с ежеседмична смяна на цялата вода – подход, който според много акваристи би бил напълно адекватен.\n3. 100% е приблизителна стойност – източвам вода, докато рибите не легнат настрани, едва потопени. Друго интересно наблюдение е, че рибите много бързо свикват с тази процедура, защото знаят, че веднага след това аквариумът ще бъде напълнен с чиста вода. Чакат спокойно, докато водата се източва и играят развълнувано в струята, докато аквариумът се пълни.\n4. Това е любителско проучване, а не контролиран научен експеримент. Данните от него са анекдотични, а не статистически, но могат да послужат като мощен контрааргумент срещу недокументирани твърдения за връзката между растежа на рибите и размера на аквариума.\n5. В момента имам 2 300 литрови аквариума, свързани с обща водопроводна система и обитавани от осем големи астронотуса, един млад астронотус голям сом и 35 сантиметро Dstichodus lusosso. Все още получават смяна на всичката вода поне пет пъти на седмица.\n6. Вероятно няма да се изненадате, че изобщо не съм съгласен с това.\nПрочетох тази статия доста след като налучках ритъм на смяна на водата около 150% седмично. Обикновено до 40-50% на всеки два-три дни. Може би онова, което ме накара да стигна до това, е радостта (както я описва автора на статията) на рибките след процедурата. Умряла или дори заболяла нямам - вече не помня от колко време. Ако не ви мързи можете да опитате.\nНаписано от: Arjuna\nТи ме върна в 1ви клас.\nАз за 5 години на аквариума съм му сменял 10 пъти водата, веднъж на 6 месеца по 50%.\nНаписано от: иван\nНе само, че се разглежда, а дори се отхвърля аргументирано и категоричо. Аз мога да добавя само, че дадените примери и резултатите от проведените експериметни касаят сравнително мудни и бавни риби, които не се движат много независимо от обема, с който разполагат, така че това няма отношение към растежа им.\nМного теоретично разглеждане на нещата. математически всичко е точно, но се пропуска факта че аквариума е биологична система, в която непрекъснато протичат процеси , както на отделяне, така и на абсорбиране. Разгледани са едностранчиво нещата- например причината за ограничения растеж в малки аквариуми се обяснява с натрупване на отрови, а не се допуска ,вероятността това да се причинява от недостатъчно място за движение.\nНаписано от: стоян


Кожен ключодържател зодия Лъв — GiftBox.bg\nТагове: Зодии, Зодия Лъв\nКлючодържател зодия Лъв, изработен от естествена кожа.\nТърсите подарък, който да поднесете на колеги или приятели? Мечтаете да не изразходвате прекомерно много пари, но да се възползвате от ефекта на спонтанността и изненадата? Произведен от New Wish Studio, този Кожен ключодържател зодия Лъв ще ви очарова, за да се насладите в пълна степен от удобствата на избрания продукт. Кожен ключодържател зодия Лъв e продукт с доказано качество от New Wish Studio.\nВие можете да закупите Кожен ключодържател веднага на феноменалната цена от 22.90 лв. и да се възползвате от удобната доставка, за да изненадате себе си или роднина. Този продукт към момента е Наличен в нашия каталог и можете да го закупите само с 1 клик . Може да заявите Кожен ключодържател и на 0899 866 520, в случай че не желаете да губите ненужно време и наш консултант ще ви ориентира как да завършите вашата покупка в рамките на по-малко от минута време.\nЧаша за уиски зодия Лъв


УЕФА започна разследване за расизъм срещу Румъния - Футбол свят - Други - Gong.bg\n7 декември 2019, 9:02\nУЕФА отвори дисциплинарна процедура срещу Румъния по обвинение в расизъм спрямо шведския нападател Александер Исак в квалификация за Евро 2020 миналия месец.\nГлавният съдия спря за кратко срещата на 15 ноември в Букурещ поради расистките скандирания от страна на румънски привърженици, когато играчът на Реал Сосиедад Исак се появи в игра като резерва през второто полувреме. Швеция спечели двубоя с 2:0 и си гарантира участие на Европейското догодина.\nЕвропейската футболна централа сподели в свое изявление, че „след събрани данни за случая е било започнато дисциплинарно разследване“, като се очаква решението да бъде обявено от Дисциплинарната комисия към УЕФА на 12 декември.\nПрез октомври, България бе глобена и наказана с мач при закрити врати след расистки обиди по време на евроквалификацията срещу Англия на Националния стадион „Васил Левски“ на 14 октомври в столицата. /БГНЕС


DATACONNECT ВЕЧЕ Е ДОСТЪПНА НА ШЕСТ ОСНОВНИ ДИГИТАЛНИ ПЛАТФОРМИ В ЦЯЛ СВЯТ - Megatron\nНачалоНовиниНовиниDATACONNECT ВЕЧЕ Е ДОСТЪПНА НА ШЕСТ ОСНОВНИ ДИГИТАЛНИ ПЛАТФОРМИ В ЦЯЛ СВЯТ\nПРЕМЕСТИХМЕ СЕ НА НОВ АДРЕС В СОФИЯ\nПРИБЕРЕТЕ НАВРЕМЕ СИЛАЖА С KEMPER\nОБОРУДВАЙТЕ ВАШИЯ ХЕДЕР ЗА БЯЛА ЖЪТВА С ПРИСПОСОБЛЕНИЕ...\nDATACONNECT ВЕЧЕ Е ДОСТЪПНА НА ШЕСТ ОСНОВНИ ДИГИТАЛНИ ПЛАТФОРМИ В ЦЯЛ СВЯТ\nСмесените машинни паркове вече са видими в един-единствен портал по избор\nDataConnect, съвместната инициатива за мониторинг на смесени машинни паркове в една-единствена платформа, вече работи с шест основни дигитални платформи и е достъпна за земеделски операции от целия свят. Case IH, Steyr и New Holland се присъединиха към John Deere, CLAAS и Европейската платформа за управление на стопанството 365FarmNet, които обявиха тази функция в края на миналата есен.\nВсяко стопанство използващо самоходни силажокомбайни, комбайни или трактори от участващите брандове, сега може да вижда всичките си машини в една платформа. Преди, разглеждането на такава информация изискваше управление на допълнителен портал за всяка участваща марка.\nС този нов подход клиентите могат да видят пет различни параметри:\nтекущо местоположение на машината\nистория с предишни местоположения на машината\nниво на гориво в резервоара\nстатус на машината в полето\nВсеки оператор/собственик, който иска да използва опцията, просто трябва да се снабди с разрешение да вижда цялото си оборудване в платформата, която му е най-удобна за работа. Веднъж свързани, машините на други производители се появяват автоматично в този портал. Те дори се показват с икони в съответния цвят на производителя.\nDataConnect работи без допълнителни хардуерни и софтуерни компоненти и осигурява сигурна обработка на данни. Решението ще се прилага за стотици хиляди вече свързани машини.\nДобавянето на CNH Industrial означава, че потребителите на AFS Connect, телематичната платформа на Case IH, MyPLM Connect на New Holland и S-Tech на STEYR, ще имат възможността да обменят данни в облачно базираните портали John Deere Operations Center и CLAAS TELEMATICS или 365FarmNet.\nОще в тази категория: « ДЕЖУРНИ ЕКИПИ ПО ВРЕМЕ НА ЖЪТВЕНА КАМПАНИЯ JOHN DEERE КОНКУРС: ПРЕДИЗВИКАТЕЛСТВО ЗА ОПЕРАТОРИ 2021 »


velev1976 - AUDI CLUB BULGARIA (Ауди Клуб България)\nvelev1976 replied to forkoz's topic in type D3\nМисля че трябва да видиш кодировката на : Address 09 Central electronic Трябва да изглежда нещо подобно: 0 - Always1 - Footwell light fitted as LED (also retrofitted)2 - Bi-xenon headlights without LED daylight driving lights3 - With automatic driving lights (AUTO) with rain and light sensor -G3971 - With daylight driving lights2 - Daylight driving lights selectable via MMI4 - Canada (the fog-lamp is automatically switched on when the xenon switches\nКолата няма парно??? Audi A8 D3 4.2i\nvelev1976 replied to Mad Maxx's topic in type D3\nПърво я прочетете за грешки, ако няма и задайте базови настройки има ли недейте ги задава че после ядове (почва да си духа както си иска) Ще споделя моя опит, радиаторчета свалях чистих (не бяха запушени) грешка имах на клапата за входящ въздушен поток и клапата за заден десен пасажери. Смених всичко базови настройки и ура грешки няма, ама и парно нямаше 😂. Що годе духаше топло ама не както трябва да е. После се появи странен проблем между 110 до 130 почваше да духа студено. Разпитах тук там но не получих отговор. Остана само да проверя смесителната клапа за топло студено да не би да е от качена или счупена защото моторчето си работеше. Що литература и четох и накрая ми писна, че като знам къде е навряна тая клапа и продадох колата. Сега поне имам парно 😁\nvelev1976 replied to baniole's topic in type D3\nvelev1976 replied to neotosi's topic in type D3\nНа това попаднах. BV50 actuator replacement.pdf\nСлед смяна на турбина започна да вие\nЦитат: "1 Fault Found18360 - Turbocharger Control Module 1: DefectiveP1952 - 000 - -Freeze FrameRPM: 630 /minTorque: 113.1 NmSpeed: 10.1 km/hDuty Cycle: 0.4 %Voltage: 14.14 VDuty Cycle: 90.7 %Mass Air / Rev.: 340.8 mg/strAbsolute Pres.: 979.2 mbar" Цитат: "Ivarturошибка по блоку управления правой турбины.Проверь провод на сервоприводе, предохранители на правой стороне и состояние тяг, как они ходят (в случае коррозии - почистить, смазать и разработать), проведи диагностику исполнительных элементов - эл. двигателя2 - диагнотика исп. элементов - j724 модуль управления турбонагнетателя 1.После нужно провести базовую настройку 2 блоков управления"\nПръсната турбина 4.2 тди\nИ настана тишина ... възможно ли е не е ли ??? Тайна ... то и аз си реших проблема с ксенона ама си е тайна.\nПротече през шибидаха\nvelev1976 replied to Hasan's topic in type D3\nНай вероятно дренажа е запушен, пробвай първо от там. http://as8.ru/forum/viewtopic.php?f=49&t=22165&hilit=Люк+вода https://www.audiworld.com/forums/a8-s8-d3-platform-discussion-60/sunroof-drains-roof-leaks-water-my-head-2826793/page2/\nДоста трудно да се докопаш до някаква информация, но доколкото разбрах двигателя вънка за съжаление. Чета поне от два часа и така както гледам как са навряни друг изход не виждам. P.S. До колкото разбрах искат 7500 евро за смяната на двете + труда 🙄🙄 Не и в България де.\nНе може трябва да се сваля бронята. Винтовете които държат парктроник с са от към радиатора.\nСмяна ксенон, слаби фарове\nvelev1976 replied to SECURITY's topic in type D3\nКолеги може ли малко помощ по един въпрос. Фаровете са ми оригинално халогенни и от много време имам един Ксенон оригинален от а6 2002 d2s ако не се лъжа, та най накрая се реших да ги монтирам защото така или иначе сменях калник и предна броня и беше сега момента. Но след монтажа на нормална кодировка на модула за халогени фарове баластите палят и гаснат като ги кодирах на би ксенон няма проблеми палят и си светят, но естествено нямам дълги а крушките не са би ксенонови. Мъчех се с какви ли не варианти да излъжа модула (резистори) но не се получава. Някакви идеи какво трябва да се купи или направи. Да подчертая че така като са оригинални крушки и баласти без can bus към тях грешки нямам. Това са и вариантите за кодиране :\nЗатрваряне на прозорците през ключа\nТрима идваха нарязаха ключ и я отвориха и до там, не успяха нито да кодират нито да я запалят. А повярвай ми доста технологии мъкнаха с тях 😂😂 Имаха някакъв проблем да прочетат екуто или имото но така и не разбрах какъв точно е проблема а пък и все пак нали държат в тайна процедурата 🙄\nПроблема е разрешен: 440.36 за ключ 218.00 рекавъри 130.80 кодиране Така че ако имате само един ключ по добре вземете мерки навреме защото е в пъти по евтино. Живи и здрави да сме\nКлюча е от официалния Ауди дилър поръчан по рамата но ефектът е нулев просто искат да им закарам колата и да го кодират. Нищо не можеш да правиш с него нито на контакт нито дистанционно да отвориш, нарязан си е и ръчно си отваряш и до там. Не ми се дават излишни пари за vag commander или VAS 5054a , 6154 и ефекта да е отново нулев ... в сряда имам час да им я закарам и ще видим каква ще я свършат\nМерси значи ще се ходи при дилъра. Нямам действащ ключ нито Пина ... отдавна спряха практиката от Ауди да предоставят пин кода нали трябва да кихаш,ако имах пин кода лесна работа ( даже и ключ нямаше да си поръчам от тях) . Благодаря на всички за вниманието.


Нели Лишковска: "Видяно и преживяно...сега"\nНели Лишковска за поетичната книга на Иглика Дионисиева Déjà vu hug, изд. "Скалино" 2015\nЕдно от вярванията на о. Бали е свързано с главата като неприкосновена ценност и „двигател” на реалността чрез разкодиране на сетивните усещания на тялото. Балийците твърдят, че лявото око е свързано с миналото, дясното – с настоящето, а с Третото око човек вижда бъдещето. Освен това те вярват, че има още четири допълнителни очи – две на стъпалата и две върху дланите. Според тях човекът е виждащо същество. Ако някое от тези очи не работи правилно, останалите изземват неговите функции. Но пък реалността вече не може да остане същата. Тя се променя, модифицира, трансформира.\nПодобна фина игра с времената открих в поезията на Иглика Дионисиева.\nЕдното ми око\nтрепери като необязден кон\nусетил изгряването на звездите\nпрекалено близо до себе си\nтоку го хващам\nда се хвърля връз боклуците,\n„Едното ми око...”\nВ своите стихове Иглика Дионисиева продължава да прескача от миналото в настоящето. От настоящето – в бъдещето. От бъдещето отново в миналото. Изгражда един невидим хроно-кръговрат, който няма край, няма и начало. А когато времето спре за миг, когато застине в себе си, тогава читателят започва да вижда нещата чрез”допълнителните”си очи.\nпо ромба –\nще се обади душата\nму – тоталната\nЦял друг свят – светът на Невидимостите – може да бъде докоснат чрез „допълнителното” зрение. Цикличността на времето и сезоните се редуват с премерени думи и жестове. В ритъм, наподобяващ пулсациите на кръвта. Словото обгръща емоцията, но не като защитна обвивка, а като параван, зад който се крие същността. От тази словесна прегръдка се раждат стихове като „Август”, „Септември”, „Ноемврийското грозде в очите...”\nвъпреки студа и дъждовете\nпродължават да зреят\nСтихотворение, в което се отразява древния мит, че смокините са единствената храна на боговете, която те донесли със себе си, слизайки на Земята. Този плод не цъфти, а направо връзва и дава плод. Процесът на зреене е съкратен. Така боговете са излъгали земния Хронос, за да става храната им годна за консумация по-бързо и лесно. А онези, които не обичат смокини, разбира се не са богове:\n...и стискам очи\nче не ядеш\nДруга съдбовна реалност е загатната в „Докато още е рано”. Тук една старица реше косите си. След нея остават бели косми, от които може да се изплете въже. Много специално въже, защото:\nза въже –\nзнам, че ще ми трябва\nне знам колко скоро\nще ми потрябва\nУсещането за миг, който трае вечности, застига читателя от почти всеки стих. Тази застиналост на Хронос прилича на сън. Омагьосана реалност, която хем е позната и обяснима, хем дебне заплашително отвсякъде.\n...безкотвието я притегля\nкато гръм към дъното\n„Когато се сбогува...”\nна бели спирали\nцяло на земята.\nБез да се овъгли.\n„Късно е за нощ”\nТози безкраен миг продължава вечно. До пълното си изчезване. Парадоксът е в това, че само движещи се и съществуващи обекти могат да стигнат до края на битието си,т.е. да изчезнат. Докато онова, което не се движи, не може и да се промени,т.е. то остава едно и също винаги и непрекъснато. Това е парадоксът на времето, което съществува едновременно във всички измерения и заедно с това – в нито едно от тях.\nв душите ви\nвсе ме няма\nПоезията на Иглика Дионисиева хвърля читателя в дълбоките бездни на времената – човешки и сезонни, измерими и неизмерими, реални и имагинерни. От подвижността и променливостта на плаващите светове до втвърдяването на мига под формата на емоция, мисъл и слово.\nСтиховете от Déjà vu hug пренареждат по един съдбовен начин природните времена, индивидуалните времена и онези, които са извън всички познати и предполагаеми измерения. А това поставя тези стихове сред онези, които не са само за четене, но и за чувстване.


За целта, даваща смисъл на живота ни... - Из edna@ - Edna.bg\nПонякога нещата просто не се развиват така, както искаш. Важен, обаче, е крайният резултат, а не процеса на развитие. Затова просто се успокой, остави нещата да се развиват както си искат, усмихвай им се и търпеливо продължавай да вървиш към върха. „Прави каквото трябва, да става каквото ще.“ – ни казва патриарха на руската литература Лев Толстой.\nБеше една октомврийска мрачна и дъждовна понеделник сутрин, ден 15 от престоя ми в Талин, Естония. Обликът на града, красивите и загадъчни къщи с подредени дворове, малките улички водещи до спортния комплекс, засипвани от падащите есенни листа и усмихнатите, щастливи и едновременно с това студени, жители на столицата, ме успокояваха по нов начин.\nЧувствах се щастлива, изпълнена с увереност и позитивизъм, защото знам, че съм господар на собствената си съдба. Месинджърът издрънча рано, дори преди алармата ми за ставане, беше Ингрид, мениджърката на волейболния клуб Кохила, в който играя, извести ме, че днешният ден отново е свободен, 4-ти пореден ден без тренировка. Попитах я дали има проблем в клуба и какъв е.\nСъбитията от последните дни, отменения самолетен билет на моя приятелка и бъдеща съотборничка, слуховете за оставка на старши треньора, ми помагаха да си отговоря на въпроса, но отговорът не ми харесваше, затова реших да го потърся от нея. Ясен и точен отговор не получих, каза ми само, че ще говорим вечерта. Във Facebook страницата на отбора написа, че днешният ден ще даде отговори на важни въпроси засягащи клуба, също и че ще бъде най-трудният ден за нея през последните няколко години.\nЗа момент съжалих, че се ровя в това и искам да знам всичко. Бучка заседна в гърлото ми, започнах да тълкувам ситуацията според опита си, според това, което съм изживяла и проследила с очите си в България, а именно разпадането на волейболни клубове по една или друга причина, неизпълнени задължения от страна на клубове към състезателки - били те родни или чуждестранни. Най-страшното, волейболния Кохила да се разпадне - ту се подаваше в съзнанието ми, ту изчезваше, това е нелогична развръзка за 4-кратен шампион, чийто официален екип е препълнен с щампи на спонсори и едва се е намерило място за номер.\nМисълта, че може да остана без отбор по средата на сезона ме сриваше. Потърсих подкрепата на близки, те ми казаха, че притесненията ми са неоправдани. Опитах се да поспя още малко, но не се получи, не си намерих място. Станах, оправих се и отидох на закуска. Изправих се пред проблем с машината за кафе, появи се един симпатичен младеж, с типичните сини очи и руса коса за Естония, от персонала. Усмихна се учтиво, помогна ми и ме помоли да се усмихна, усмихнах се, а той ми каза „Нямаш представа, колко си красива“, благодарих му.\nДумите му ме освежиха, отвяха мислите ми към романтични моменти, прекарани с приятеля ми, сърцето ми се стопли. След три кокетни филийки черен хляб и зърнена закуска придружени от чаша вода с лимон и ароматно кафе с мляко, позитивни мисли нахлуха в мъдрата ми главица. Прибрах се в красивата хотелска стая номер 254, окичена с обаятелни картини, които те карат да виждаш само красивата страна на живота.\nОтворих балконската врата, за да влезе малко чист въздух с аромат на есенен дъжд и се изпънах на любимия си кожен диван, който се бе превърнал в кътче за размисъл. Там прекарвах средно по половин час на ден. Разгледах няколко сторита, публикувани от приятели в Instagram. Направих бърза равносметка на живота си до момента и осъзнах, че когато човек знае какво иска да постигне, през каквото и да се наложи да премине, няма да се пречупи, а ще успее да осъществи целта си.\nБез значение дали този клуб ще се разпадне сега или не, без значение дали ще играя волейбол тази година или ще остана без отбор, аз един ден ще бъда успяла волейболистка със стойностен договор, собственост на добър волейболен клуб. Ще се случи без значение как ще се развият нещата сега, защото аз го искам и съм готова на всичко. Най-важното в този живот е да откриеш това, което те прави щастлив и спокоен и да изградиш целите си около него, останалото е въпрос на време. А съдбата - тя винаги ще поставя перипети по пътя, за да провери дали знаеш какво си си пожелал, дали виждаш смисъла, дали ще се осмелиш да го преследваш, дори след като си се подхлъзнал на поредната обелка от банан на пътя.\nТова е моят начин да се справям с проблемите, търся утеха в листа, само тук мога да подредя мислите си и да постигна хармония със себе си. Когато си направил каквото трябва, случващото се вече не е твоя отговорност, единственото което остава е да останеш позитивен и да обичаш себе си. Вътрешният мир е първото стъпало по пътя към успеха. Истинският шампион е преди всичко спокоен човек.\nСлед всеки октомврийски дъжд дръж погледа си високо към небето, защото рано или късно слънцето винаги изгрява, не обръщай внимание на калните си бели маратонки.\nВажен е крайният резултат, не са важни трудностите, през който преминаваш. Когато осъзнаеш това, животът става по-лесен.\nАвтор: Габриела Ангелова


Памуккале (на турски: Pamukkale) е малък, но известен турски курортен град във вилаета Денизли, намиращ на 30 km северно от град Денизли, а също и уникален природен феномен в околностите на градчето. Водни струи идващи от древния град Хиераполис, богати на минерални соли, падат от голяма височина и създават причудливи, вкаменени, ослепително бели каскади, които се дължат на калциевия карбонат. Когато водата достигне до повърхността, от нея се освобождава CO2, а калциевият карбонат се отлага, като образува варовикови отлагания върху скалистите тераси.\nГорещите извори Памуккале извират от недрата на планината Кал Даъ в Западен Анадол, Турция. Водата с температура 37 °C достига повърхноста, и продължава пътя си надолу по поредица от около сто тераси. Водните струи са издълбали терасите и във вдлъбнатините са образували топли водни басейни. Повечето имат ослепително бял цвят, но някои са жълтеникави или кафяви. Замърсяването на околната среда се отразява върху свежестта на цветовете. До платото на Хиераполис се стига по долината на река Меандър.\nРуините на Хиераполис и Памуккале са един от обектите в Списъка на световното културно и природно


Руски вестници се обединиха в защита на арестуван разследващ журналист - DenNews.bg\nЕкспертите на МВР не са открили следи от наркотични вещества върху дланите и под ноктите на Голунов. Това обяви днес правозащитната организация "Агора", чиито адвокати защитават журналиста, предаде ТАСС.\n38-годишният разследващ журналист от "Медуза" според московската полиция е бил задържан на 6 юни на булевард "Цветной" на 6 юни и в раницата му били открити около 4 грама мефедрон, а при обиск в квартирата, където живее под наем - още 5 грама кокаин. Вчера му бе повдигнато обвинение в опит за разпространение на наркотици. Представителят на прокуратурата подкрепи искането на следствието за задържане под стража на Голунов с мотива, че той е обвинен в тежко престъпление, а има задграничен паспорт и може да се укрие, като замине за чужбина. Следствието освен това разполагало с доказателства, че той употребявал наркотични вещества.


Диана Юриева Николова\nГП ЗА СМП ДЕРМА ПРИМ МК ООД\nд-р Лилия Петрова Константинова\nБогдана Кирилова Василева-Николова\nДЕРМАТОЛОГИЧНА КЛИНИКА СОФИЯ - ГПСИМП ПО ДЕРМАТОЛОГИЯ И ВЕНЕРОЛОГИЯ ООД\nСофия, ул. „Бели МЕЛ“ 2\nСтефан Иванов Вълев\nEТ Д-Р СТЕФАН ВЪЛЕВ - АСИМП ПО КОЖНИ И ВЕНЕРИЧЕСКИ БОЛЕСТИ - ИП\nКалин Иванов Калинков\nЕТ Д-Р КАЛИН КАЛИНКОВ АСИП-ИПС КОЖНО-ВЕНЕРОЛОГИЧНА ПОМОЩ\nГоце Делчев, ул. „Одрин“ 9\nМария Димитрова Захова\nЕТ Д-Р МАРИЯ ЗАХОВА-ИПСИМП-ДЕРМАТОЛОГИЯ И ВЕНЕРОЛОГИЯ\n55 880 пациента използват Doctiming.bg, за да намерят най-добрия специалист измежду нашите 18 282 лекари и 11 875 клиники, поместени на сайта. За 2 775 дни, те споделиха 3 639 оценки и коментари за различни специалисти и станаха фенове на 242 лекари и клиники. А в нашите 2 743 авторски статии, те редовно намират полезни съвети за здравословен живот.


Вратига, Tanacetum vulgare - cvetno.info\nСемейство Сложноцветни – Compositae\nТревисто многогодишно растение с голям брой изправени стъбла, високи 40-160 см. Цветовете са оранжево-жълти, цветните кошнички са събрани в голям брой (до 100) гъсти сложни щитовидни съцветия по върховете на разклоненията. Разпространено по тревисти места и храсталаци. Цъфти от юни до септември.\nАкценти: косопад, пърхут, ревматизъм, ставни болки, инсектицидно средство срещу насекоми, глисти, колики и газове в червата, нередовна менструация, колики,газове, Вратига\nИз цялата страна край сипеите, пътищата, реките, из тревистите и каменистите места до 1200 м надморска височина.\nУпотребяема част – цветовете събирани юни-септември.\nКошничките съдържат около 1,5 % етерично масло с камфороподобна немного приятна миризма и горчивото вещество танацетин и др.\nДейства антисептично и спазмолитично, но се употребява преди всичко противоглистно средство, действието на което се дължи на кетонът d-β-туйон. В малки дози се прилага при заболявания на храносмилателните органи (липса на апетит, метеоризъм, запек, стомашни колики и кървави диарии). Препоръчва се при болки в ходилата и при ставни болки под формата на запарка за бани, в компреси при контузии.\nВътрешно се прилага при: глисти, колики и газове в червата, нередовна менструация. 1 кафяна лъжица се запарва с 250 мл вряща вода за 30 мин.\nВНИМАНИЕ! РАСТЕНИЕТО Е ОТРОВНО!\nВЪТРЕШНО МОЖЕ ДА СЕ ПОЛЗВА САМО ПОД ЛЕКАРСКИ КОНТРОЛ!\nВъншно се прилага при:\nкосопад и пърхут- сварена с оцет и вода, при ревматизъм и ставни болки- кисне се 20 дни в зехтин и се маже, стрита на прах – инсектицидно средство срещу насекоми.\nВратигагазовеглистиинсектицидно средство срещу насекомиколикиколики и газове в черватакосопаднередовна менструацияпърхутревматизъмставни болки


Разликата между интегрирано и включващо обучение - Интернет мрежа за взаимопомощ, информиране и консултиране\nРазликата между интегрирано и включващо обучение\nНа 17 септември 1900 г. незрящият ученик Джон Къртис от специалното училище в Чикаго прекрачва прага на масовото училище, за да учи заедно с другите деца. Така се полага началото на една истинска бъдеща революция в специалното образование, позната като интегрирано обучение.\nМакар с голямо закъснение и въпреки несъстоялата се истинска дискусия, този тип обучение вече е една реалност в нашата образователна система, но преди още да сме се задълбочили над неговата същност в нашите условия ние вече сме изправени пред ново предизвикателство.\nКакто е известно, под влияние на общественото развитие и новото отношение към лицата с увреждания през последното десетилетие на миналия XX век е издигната една нова, демократизираща образователна концепция и нова политика, „Училище за всички“. Естествено това дава нов тласък и ново преосмисляне на интегрираното обучение, което се превръща в част и функция от едно глобално понятие, наречено включващо обучение (Радулов, 2008). Между двете понятия интегриране и включване не съществува разрив, а взаимно допълване.\nВ условията на интегрираното обучение, формално спазвайки закона, масовият учител приема детето в обикновения клас, но традиционно заявява, че ако не е помощта на ресурсния учител, той не знае как да работи с незрящия ученик. Интегрираното обучение промени схващанията на обществото за учениците със специални образователни потребности, но не успя да промени масовото училище и неговите учители. То не проникна в индивидуалната същност на личността на детето. Ето защо, интегрираното обучение се нуждае от ново развитие.\nСпоред Рейнолдс и Бърч (1988) интегрирането може да се раздели на три типа: физическо, социално и интегриране в обучението.\n1. Физическо интегриране\nТова означава, че децата, физически и зрително присъстват в едно и също помещение заедно със здравите деца. В най-обикновена и елементарна форма, всички деца посещават едно и също училище и ползват всичко по едно и също време. Децата с по-дълбоки увреждания могат да бъдат отделени в специални стаи, като това време не се брои и не е свързано с интегрирането от неговата физическа страна. Това е някаква форма на взаимодействие в сградата като цяло. Също така, някои деца могат да не са в състояние да се социализират, да общуват с останалите деца, учителите и родителите. Последните все пак имат всекидневни възможности да ги виждат, както и евентуално да контактуват с тях. Много малък брой деца с увреждане, особено по-малките деца, все още не знаят как да общуват с околните. Те ще могат да участват в живота на училището само на ниво физическо интегриране. За ученика не е винаги от голяма полза, ако е само физически интегриран. Важно е да планираме следващи стъпки за социалното му включване.\n2. Социално интегриране\nТо е стъпка нагоре в сравнение с това да се осигури присъствие на едно и също място на деца със и без СОП. Социалното взаимодействие може да бъде както инцидентно, така и специално планирано и организирано от училищния персонал. На практика това означава учителите, директорът, помощник учителите и родителите да планират и проследяват как децата с увреждания общуват с околните, да насърчават взаимодействията, да им помагат да се включват в различни социални дейности и взаимодействия. В този случай излиза, че физическото интегриране е важна стъпка за осигуряване на социалното интегриране. Всички деца с увреждания могат да извлекат полза от помощта, която други учители и съученици са в състояние да им окажат в социалния аспект на интеграцията.\n3. Интегриране в обучението\nТова е най-сложната форма на интегриране. Тя се надгражда над физическото интегриране и е по-напреднала форма на социално интегриране. Тук децата с и без увреждания се обучават заедно по един и същи предмет, въпреки, че те могат и да не овладяват един и същи материал. Интегрирането в най-пълния смисъл се постига само, ако и трите аспекта са на своя максимум. В голяма степен това зависи от умението на учителя и от неговите способности да адаптира обучението.\nВремето за интегриране зависи от времето, което ученикът прекарва в една ефективна интегрирано програма. Например, ученикът може да прекарва пълното време от 6 учебни часа на ден, физически да присъства, от които 1 час да има социално ниво на интегриране, но да няма никакво интегриране в обучението. Друг ученик може да получи всичките типове интегриране в максимална степен в рамките на всичките 6 часа на ден.\nСпоред процентното разпределение на типовете интеграция можем да направим профил на интегрирания ученик (Рейнолдс и Бърч, 1988). Възможно е да има случай на дъмпинг, отхвърляне на интегрирания ученик. Например, можем да установим 99% физическа интеграция. Друг вариант може да бъде 15% социална интеграция и 10% интеграция в обучението. Разбира се, подобни математически параметри следва да се възприемат само като най-общи ориентири, защото не могат да бъдат измерени с голяма точност.\nВсички учители и помощният персонал трябва да имат разбиране за учебните програми от детската градина до ХІІ клас. Те трябва да бъдат подготвени да ги анализират и модифицират с цел да посрещнат индивидуалните нужди на ученика.\nКонцепцията за включващо обучение\nПрез 1994 г. на Световната конференция на ЮНЕСКО по специално образование е приета Саламанската декларация, която за пръв път лансира включващото обучение (inclusive education) като нова образователна политика. Действително интегрираното обучение обхваща голям брой страни и предлага добра академична подготовка на децата със специални образователни потребности, но в същото време то не успява достатъчно добре да ги подготви за самостоятелен и независим живот и което е по-важно, тези ученици не получават достатъчно обществена и професионална подкрепа.\nКакто всяко по-широко понятие, така и включващото обучение много трудно се поддава на дефиниране. Съществуват множество различни аспекти в дефиниране на този тип обучение. Според Айнскоу (2000) този тип обучение се определя като „продължителен процес на училищно подобрение, имащо за цел използването на наличните източници и особено човешки ресурси, за да поддържа участието и ученето на всички ученици в местната общност“.\nСпоред автора включващото обучение може да се дефинира по следния начин: Съвместно обучение на деца със и без специални образователни потребности във всички степени на обикновеното училище в толерантна, стимулираща и най-малко ограничаваща среда, чрез квалифицирано подпомагане от специалисти и приемане на отговорността от масовото училище (Радулов, 2008). Същественото е, че за разлика от интегрираното, включващото обучение задължава масовото училище да поеме пълната отговорност за всички деца. Това означава, че обикновеното училище трябва да издирва, настанява и подпомага децата със специални образователни потребности, да им осигурява ресурсен учител и необходимите помагала.\nНа семинара на университетските преподаватели, подготвящи учители на зрително затруднени, през 2002 г. във Варшава бе направен изводът, че интегрираното обучение е стъпка напред, а включващото обучение е нова образователна политика. Там бяха определени следните принципи на включващото обучение:\nВместо да поставим ударението върху идеята за интеграция с уговорката, че ще бъдат взети допълнителни мерки за приобщаване на децата, възприемани като различни в непроменената училищна система и обществото, много по-разумно е да приемем основната цел на включващото обучение, която се изразява в това да се трансформират обикновените училища и класните стаи, за да могат в тях да се учат всички деца.\nТод (1999) формулира следните допълнителни цели:\n• Колкото се може повече деца трябва да се обучават в масовото училище.\n• Да има ефективна реинтеграция на деца от специалните училища.\n• Учениците със специални нужди да прекарват максимално време в масовите училища.\n• Учениците с увреждания, учещи в масовите училища, трябва да имат достъп до експертиза и оценяване в специалните училища.\nНеобходимо е да се разбере, че за разлика от интегрираното, включващото обучение е насочено към основна промяна на общото образование и на обикновеното масово училище. То не само не бива да отказва достъп на нито едно дете, но да е в състояние да предлага пълен набор от помощ и специални услуги, осигуряващи на всички деца правото на всеобхватно и балансирано обучение.\nЯсно е, че сегашната образователна практика у нас все още не е напълно готова да посрещне нуждите на включващото обучение. Много често специалните педагози са поставени пред парадокса да търсят правото на децата с увреждания да бъдат включени в училищна среда, която все още не е подходяща. Ето защо образователните системи е необходимо да преодолеят еднородността на нуждите на учениците и да започнат да приемат разнообразието от деца в общия поток. Без тази промяна ние ще продължим да смятаме децата със специални нужди като специални случаи в общото образование. Социалните умения на зрително затруднените са първоначалните решаващо важни умения за успех.


Благоприятен ден за занимания, изискващи не само знания и опит, но и фантазия - kz7.bg Казанлък новини\nHome / Казанлък / Благоприятен ден за занимания, изискващи не само знания и опит, но и фантазия\nBy репортер on април 5, 2020\nБлагоприятен ден за занимания, изискващи не само знания и опит, но и фантазия. Ще имате възможност да се изявите, да блеснете с неизявения до сега интелект и изключителни таланти . Наистина, около Вас ще има не само почитатели, но и завистници – недоброжелатели, и то – настроени доста решително. Така че при контактите трябва да бъдете много внимателни. Ако искате промени в личния си живот, не очаквайте милост от природата и подаръци от съдбата, а действайте самостоятелно. Звездите винаги поощряват онзи, който е готов да прояви инициатива.\nЗвездите съветват Скорпионите днес да отделят колкото се може повече време за игра с децата. С възрастните може да се окаже, че не Ви е особено интересно, а и теми за разговор няма да може да намирате особено лесно. Не се и опитвайте.


Блогът на Георги Сираков :: ОЩЕ ЕДНО ПРЕДАНИЕ ЗА ВЪЗНИКВАНЕТО НА СЕЛО ДОЛНА НЕВЛЯ\n„Били девствени лесове, па село. Дали му име – Долна Невля. Дядо Георги от Радуловци пръв избягал за да не плаща на турците „черна вергия” – 70 гроша за двадесет години. Оня, който се преселил в друго място, бил освобождаван от този данък. В усоите край реката се заселил дядо Георги. Мирът на девствената природа привлякла и други. Селото расло, никнели къщи къщи далеч една от друга. Изкоренявали се гори, създавали се ниви. Менили се господари. Селяните отглеждали просо, ечемик, овес, пшеница, картофи и отскоро царевица. Въдели кози и овци. Най-бедното семейство имало двайсетина овци и кози.\nТекло времето. Животът се променял. В селото 120 къщи, основно училище. Децата завършвали основно училище и оставали в селото да сеят, да секат горите и пазят добитъка. Отивали войници и се връщали. Женели се и карали дните си като техните прадеди. В Долна Невля тогава имало 1000 жители. Пълни били къщите с челяд – имало семейства и до 21 членове. Търсели работа, отивали на печалба, но без успех. Завръщали се. Друго не им оставало. До Цариброд отивали пеша, край самата граница да купят нещо, да свършат работа в данъчното, в съда, да отнесат нещо на пазара, да послушат срезовските лъжи в града... Така било в Долна Невля.”\nв-к „Братство” бр. 141 и 142/01.05.1964 г.\n(„Село без младост”, репортаж за Долна Невля)\nТагове: предание, заселване, долна невля,\nЗапочват трайно заселване на бежанци в &...\nКАФЕНЕТО НА ГАЦА КАЛОТСКИ\nОбичаи от Царибродско, района на Калотина и Драгоманско:„ПРЕНЕСИ ГО, ДЖЕРМАНЕ!”


Да се стремим към бъдещите състояния — Кабала, наука и смисъл на живота\nPosted on декември 22nd, 2010 at 19:31\nКабалистите пишат за различни състояния на нашите души – състояния, които те самите са преминали .\nВажно е до каква степен ние искаме да си представим тези състояния, да ги отъждествим със себе си.\nВсички те са свидетелства за това, как ние доставяме ответно удоволствие на Твореца и благодарение на този стремеж, разкриваме същото действие от Негова страна. Така ние встъпваме в сливане с Твореца: Той към човека, а човека към Него.\nЗа тези състояния ни разказват кабалистите. Колкото повече ние се стремим към тях, толкова по-силно въздейства оттам силата на светлината, която ни приближава към състоянията на сливане и ни въвежда в тях.\nИ така през целия път. Не само сега, когато ние само се готвим за реално влизане в тези състояния на взаимовръзки, но и после, когато ние по-добре ще усещаме духовните действия.\nТака или иначе, само нашият стремеж, само издигането на МАН, молитвата за все по-високи състояния на взаимно отдаване, за разкриване на любовта, ще ни помогне стъпка по стъпка да се изкачим на новите стъпала.\nДо края на поправянето душата трябва да се ръководи от този подход. Само такава работа ще ни придвижва напред.


Беседа:Уникод – Уикипедия\nНека да изброим: "%D0%91" колко байта са?[редактиране на кода]\n(Предното твърдение по което няма спор е, че кирилицата се кодира с два байта.) Пример - натиснете линка „Постоянна препратка“ вляво. Ще видите заглавието на статията, където вместо буквите са изписани двубайтовите им кодове, „Уникод“ е преобразувано заради по-тъпите браузъри на „%D0%A3%D0%BD%D0%B8%D0%BA%D0%BE%D0%B4“\n"%D0%91" е кодът на буквата "Б". Аз ги броя не два байта, ами шест: %, D, 0, %, 9, 1. Вие колко байта изброявате? В Уникод наистина някои се кодират с два байта, но тоя пример не е верен и не е подходящ. Двата байта на уникодската "Б" са трансформирани още веднъж, с функцията (raw)urlencode() или подобна, и са представени като две шестнайсетични числа. Общо 6 байта обаче, а не два. Трябва евентуално да намерим по-добър пример. Освен това в някои браузъри си се вижда кирилицата, а не %D0%91, тоест, пак неподходящ пример. --Петко ± (Категория:ИнжИнери се премести) 23:15, 26 юни 2006 (UTC)\nСега ми хрумна, че може в някои браузъри и операционни системи да се показват някакви знаци от грешно прекодиране UTF-8 -> iso8859-X -> UTF-8, например "Ð£ÐžÐºÐžÐ¿ÐµÐŽÐž" (които са наистина по два байта на буква в iso8859). Обаче това е просто грешка, не правило. При нормалните операционни системи и браузъри не е така, а и може да се види в HTML-кода как са кодирани url-адресите. Тоест, примерът може да е бил даден не поради друго, а поради незнание, но пак не е подходящ. --Петко ± (Категория:ИнжИнери се премести) 23:31, 26 юни 2006 (UTC)\nЗа „някои браузъри и операционни системи“ не споря. Свят широк, браузъри и операционни системи много. Желателно е все пак да се даде поне една мостра за пример. НО: байтовете са по 2 на буква. Знакът „%“ показва, че следващите 2 знака са стойността на един байт, тоест, те ще са от 00 до FF. Значи: FF са 2 главни букви F, a %FF е един байт, числото 255 в шеснаесетичен вид. Ако трябва, да ти го обясня още няколко пъти? --ИнжИнера 06:33, 27 юни 2006 (UTC) Стабилен Stable\nТова, че „шестбайтовият низ "%D0%91", след като се разкодира, ще даде два байта“, е факт, известен на някои програмисти, но неизвестен на повечето читатели. Значи или трябва да им се дообяснява защо, ти му казваш два байта, а той вижда шест, или (по-лесно) да се вземе по-добър пример. --Петко ± (Категория:ИнжИнери се премести) 09:11, 27 юни 2006 (UTC)\n3+3 = 2 Този потребител е ИнжИнер, затова знае как се брои до две.\nПредвид, че няма реакция, махнах неадекватния, неверен пример, който само би объркал нормалните читатели. Това е третото грешно въведено твърдение от ИнжИнера, което оправям и почиствам от статията:\nУникод->еднобайтова НЕ Е еднозначно (както беше написал);\nвъобще не е вярно, че се кодира само с 2 или 4 байта, най-често 2: най-често се кодира с един байт, а може с 2, 3 и 4;\nнежеланието да преброи байтовете, макар да се е закичил с 2+2=4; според него 3+3=2.\nЧе той не желае да почне да чете преди да пише е ясно от първите две грешки; лошото е, че не желае да се направи нормална статия, а държи на своите тъпи примери. Еми, махам го, пък ако трябва, пак ще му обяснявам. --Петко ± (Категория:ИнжИнери се премести) 03:28, 28 юни 2006 (UTC)\nИзводът от липса на реакция е съвсем друг: само на теб ти е трудно да преброиш байтовете, никой друг не вижда проблем и затова не реагира. Затова - пиши си по беседата, ама не разваляй статията. --ИнжИнера 03:37, 28 юни 2006 (UTC) Стабилен Stable\nТова само за теб може да се каже. Всеки може да преброи байтовете, затова, моля те да не повреждаш статията, ако трябва, пиши си по беседата. --Петко ± (Категория:ИнжИнери се премести) 03:41, 28 юни 2006 (UTC)\nКакто виждаш, друг не дойде да каже, че не му е ясно, само ти. Като не ти е ясно, вър на друга статия.--ИнжИнера 03:44, 28 юни 2006 (UTC) Стабилен Stable\nКакто виждаш, друг не дойде да каже, че му е ясно, само ти! Няколко пъти написах, че примерът е неподходящ: не може да им казваш на хората: ето, тея 36 байта са 12 байта, щото Уникод се кодира с 2 байта на знак. --Петко ± (Категория:ИнжИнери се премести) 03:49, 28 юни 2006 (UTC)\nМа сте се задрънкали като ... Петко, не са 6 бе. Това дето го броиш не е Уникод, а URL encoded Unicode. И за да се спрете - четете http://en.wikipedia.org/wiki/Comparison_of_Unicode_encodings. --Борис Йорданов 06:11, 28 юни 2006 (UTC)\nИменно! И аз това съм го написал! Кажи му на онова *****, че примерът му е грешен, не е Уникод, а URL encoded Unicode (които байта са 6). --Петко ± (Категория:ИнжИнери се премести) 06:15, 28 юни 2006 (UTC)\n@Борис. Ако ти е възможно, пиши по отделно, не ме слагай заедно. Мерси. --ИнжИнера 06:31, 28 юни 2006 (UTC) Стабилен Stable\nВзето от „https://bg.wikipedia.org/w/index.php?title=Беседа:Уникод&oldid=505506“.\nПоследната промяна на страницата е извършена на 28 юни 2006 г. в 06:31 ч.


Районът на Националния център по наркоманиите ще бъде изчистен от игли и спринцовки - bTV Новините\nРайонът на Националния център по наркоманиите ще бъде изчистен от игли и спринцовки\nПо инициатива на членовете на сдруженията "Субвентум" и "Надежда" районът на Националния център по наркоманиите в столицата ще бъде изчистен от игли и спринцовки и ще бъдат посадени дървета.\nПубликувано в 13:08 ч. 26.04.2002 г.\nВ сдруженията участват мъже и жени на различна възраст, твърдо решени да се откажат от хероина и включени в метадонова програма. Те са спечелили конкурс за финансиране от фондация "Отворено общество" на проект "Надежда, застъпничество в България на метадонови потребители".\nДо края на седмицата сдруженията ще открият интернет страница за нуждаещите се от помощ. Двете сдружения организират днес празник по повод Седмицата на околна среда.